На основу члана 41. Статута Савеза општина и градова Републике Српске („Службени гласник Републике Српске“, број 26/21), објављује се

**ЈАВНИ ПОЗИВ**

**за ангажовање консултанта за израду анализе**

**„Нови модел(и) обрачуна и наплате чланарина за Савез општина и градова Републике Српске“**

**1. Предмет јавног позива**

Савез општина и градова Републике Српске (СОГРС) позива заинтересоване консултанте да доставе пријаве за ангажовање на изради анализе успостављања одрживог модела финансирања СОГРС, кроз приједлог новог модела обрачуна и наплате чланарина од јединица локалне самоуправе.

**Финансијска понуда: до 2.500КМ бруто износ**

**Период ангажовања: 01.03. – 31.03.2024.године.**

Обавезе консултанта су утврђене Пројектним задатком, који се налази у прилогу Јавног позива.

**2. Право учешћа**

Право учешћа на Јавном позиву имају физичка лица која су држављани БиХ/РС и који испуњавају услове наведене у документу Пројектни задатак, који је у прилогу Јавног позива.

**3. Потребна документација за пријаву**

Уз Пријаву кандидати су дужни доставити сљедећу документацију у оргиналу или овјереној фотокопији не старијој од три мјесеца:

• Диплома факултета – друштвене науке, пословање и администрација и право;

• Финансијска понуда за пуни бруто износ;

• Биографија, која укључује релевантно искуство из области финансија.

**4. Критеријум за избор понуђача**

Комисија формирана од стране генералног секретара оцијениће пријаве достављене према овом Јавном позиву и према потреби вршити провјеру достављене документације, те предложити генералном секретару избор консултанта .

Уговор ће бити додијељен понуђачу који је понудио најнижу укупну цијену технички задовољавајуће и прихватљиве понуде.

О резултатима избора кандидати ће бити обавјештени писменим путем.

**5. Начин пријаве**

Јавни позив ће бити објављен на службеној интернет страници Савеза општина и градова Републике и остаје отворен до 29.02.2024.године.

Пријаве са пратећом документацијом заинтересовани кандидати могу доставити електронским путем на е-мајл: info@alvrs.com као и путем поште или непосредно на адресу: Савез општина и градова Републике Српске, 76300 Бијељина, улица Потпоручника Смајића 18/III, са назнаком: „Пријава за Јавни позив за ангажовање консултанта“.

Непотпуне и неблаговремене пријаве које стигну изван утврђеног рока неће бити узете у разматрање. Документација достављена уз Пријаву се не враћа подносиоцу.

**6. Додатне информације**

Додатне информације о овом Јавном позиву могу се добити елетронским путем на мејл:info@alvrs.com